**Príloha 2 Zásady SF**

**Z Á S A D Y**

**pre tvorbu a použitie sociálneho fondu**

**v roku 2018**

 V súlade so zákonom Národnej rady SR č. 152/1994 Z. z. O sociálnom fonde v znení neskorších predpisov, po vzájomnej dohode:

***Základná škola s materskou školou Rudolfa Hečku, Dolná Súča 252***

*zastúpená RNDr. Mgr. Klementom Hrkotom, PhD., riaditeľom školy*

*a*

***Základná organizácia OZ PŠaV pri ZŠ s MŠ Rudolfa Hečku, Dolná Súča 252****,*

*zastúpená PaedDr. Danicou Neumannovou, predsedníčkou základnej organizácie,*

**s ch v a ľ u j ú**

**Zásady tvorby a použitia sociálneho fondu v roku 2018.**

***Článok 1***

**Všeobecné ustanovenia**

1. Tieto zásady podrobnejšie upravujú tvorbu, použitie, podmienky čerpania, rozpočet a hospodárenie s prostriedkami sociálneho fondu v zmysle zákona č. 152/1994 (ďalej len „SF“) v znení neskorších predpisov u zamestnávateľa.
2. Príspevok zo SF sa môže poskytnúť odborovej organizácii v súlade s čl. 25 KZ, zamestnancom a ich rodinným príslušníkom a bývalým zamestnancom, ktorých zamestnávateľ, alebo jeho právny predchodca zamestnával ku dňu odchodu do dôchodku. Odborová organizácia aktívne spolupracuje so zamestnávateľom na tvorbe rozpočtu a použitia SF.
3. Všetky príspevky z fondu možno poskytnúť zamestnancovi s trvalou pracovnou zmluvou. Pracovníkom s pracovnou zmluvou na dobu určitú (minimálne 1 kalendárny rok) iba čiastočne. V prípade, že má zamestnanec trvalú pracovnú zmluvu na skrátený úväzok všetky príspevky zo SF sa mu prepočítavajú koeficientom úväzku.
4. V priebehu roka sa môže rozpočet SF v jednotlivých položkách upravovať podľa potrieb zamestnancov po odsúhlasení zamestnávateľom a odborovou organizáciou.
5. Nevyčerpané finančné prostriedky SF prechádzajú do nasledujúceho obdobia.
6. Prostriedky SF sa vedú na samostatnom účte zamestnávateľa, číslo účtu: **0657560002/5600**.
7. Prevod finančných prostriedkov sa uskutoční do päť dní po dni dohodnutom na výplatu platu. Zúčtovanie prostriedkov fondu za kalendárny rok vykoná zamestnávateľ najneskôr 31. januára nasledujúceho roka. V prípade zrušenia organizácie bez právneho nástupcu, vzniknuté nároky na plnenia z fondu sa uspokojujú ako nároky z pracovného pomeru.
8. Zamestnávateľ zodpovedá za riadnu účtovnú evidenciu a v rámci schválených pravidiel rozhoduje v konkrétnych prípadoch na základe doručenej žiadosti zamestnanca po prerokovaní vo výbore ZO OZ PŠaV.
9. Zamestnávateľ je povinný odsúhlasiť všetky výdavky zo SF s odborovou organizáciou.
10. Časové plnenie zo SF môže byť maximálne do výšky stavu účtu.
11. Za dodržiavanie pravidiel o hospodárení zo SF je zodpovedná poverená zamestnankyňa zamestnávateľa p. **Mária Pokorná**, mzdová pracovníčka ZŠ s MŠ R. Hečku, Dolná Súča 252 a predsedníčka odborovej organizácie.

***Článok 2***

**Tvorba sociálneho fondu**

Sociálny fond sa tvorí ako úhrn:

1. povinného prídelu vo výške 1,00 %,
2. ďalším prídelom najmenej vo výške 0,25 % zo súhrnu funkčných platov zamestnancov zúčtovaných zamestnancom na výplatu za bežný rok,
3. zostatok prostriedkov SF k 01. 01. z predchádzajúceho kalendárneho roka.

***Článok 3***

**Rozpočet sociálneho fondu**

1. **Predpokladaný príjem sociálneho fondu na rok 2018**

a) Zostatok k 01. 01. 2017 1 773,66 €

b) Povinný prídel vo výške 1 % - Tvorba (ZŠ, MŠ, ŠJ, ŠKD) 5 476,40 €

c) Ďalší prídel podľa § 3 odst. 1b (0,25 %) 1 369,10 €

d) Iné príjmy 0 €

**Príjem celkom: 8 619,16 €**

1. **Výdavky zo sociálneho fondu za rok 2017**
2. Čerpanie na stravné pre zamestnancov 1 283,05 €
3. Čerpanie na ostatné účely (jubileá, narodenie dieťaťa, odchod do 1 092,00 €

dôchodku, úmrtie,...)

1. Mikulášsky príspevok 1 416,00 €
2. Spoločenské podujatia (kultúra, posedenia...) 485,05 €
3. Sociálna výpomoc nenávratná 0 €

**Výdavky celkom:**  **4 276,10 €**

 Zostatok na účte k 31.12.2017 2 973,96 €

***Článok 4***

 **Použitie a čerpanie sociálneho fondu**

1. **Stravovanie**

 Zamestnávateľ poskytuje zamestnancom na závodné stravovanie v školskej jedálni nad rámec všeobecne platných predpisov (§152 ZP) na jeden odobratý obed príspevok v sume: **0,26.-€.**

1. **Sociálna výpomoc nenávratná**

Zamestnávateľ po schválení odborovou organizáciou poskytne **jednorazovú** sociálnu výpomoc zamestnancovi diferencovane podľa sociálnej situácii v rodine:

1. Pri **úmrtí rodinného príslušníka** (manžel, manželka, deti - ak sa sústavne pripravujú na budúce povolanie do skončenia veku 25 rokov, ďalej deti, ktoré sú telesne, zmyslovo alebo mentálne postihnuté, druh, družka ak žijú v spoločnej domácnosti) sumu: **100 €,**
2. Pri **úmrtí manžela/ky** poskytnú sociálnu výpomoc druhému z manželov na každé nezaopatrené dieťa sumu vo výške **50 €.**
3. Pri **úmrtí dieťaťa** podľa individuálneho posúdenia situácie v rodine.
4. V **mimoriadne závažných dôvodoch** (napr. živelná pohroma), poskytnú sociálnu výpomoc diferencovane, vo výške: **170 €.**
5. V prípade mimoriadnych udalostí po dohode so zamestnávateľom je možné vyplatiť príspevok aj **za iným účelom**.

**Podmienky pre poskytnutie sociálnej výpomoci:**

* pridelenie jednorazovej sociálnej výpomoci požiada zamestnanec vedenie školy listom. V prípade potreby môže zamestnávateľ vyžiadať doloženie potrebných dokladov,
* vyplatená čiastka bude zdanená podľa Zákona SR č. 595/2003 Z. z. o dani z príjmov v znení neskorších predpisov sadzbou dane 19 %.

**Prílohy k žiadosti o sociálnu výpomoc:**

* potvrdenie poisťovne, resp. povereného znalca o výške škody,
* potvrdenie poisťovne o výške úhrady škody,
* fotokópia listu vlastníctva nehnuteľnosti,
* potvrdenie príslušnej miestnej samosprávy o vzniku udalosti.
1. Pri **dlhodobej práceneschopnosti** po predložení lekárskeho potvrdenia sa zamestnancovi po ukončení práceneschopnosti poskytne suma:
* nad 2 mesiace PN – **67 €**,
* nad 4 mesiace PN – **117 €**,
* nad 6 mesiacov PN – **133 €**.
1. Pri **narodení dieťaťa** – zamestnávateľ poskytne príspevok zamestnancovi vo výške: **50 €** po predložení rodného listu a písomnej žiadosti do 6 mesiacov od narodenia dieťaťa.
2. **Mikulášsky príspevok**

 Zo sociálneho fondu sa bude každému zamestnancovi v trvalom pracovnom pomere 1 x do roka vyplácať tzv. *Mikulášsky príspevok*. Tento bude vyplácaný v **novembrovej** výplate príslušného roka a jeho výška bude každoročne stanovená určenou komisiou.

Zloženie komisie:

* RNDr. Mgr. Klement Hrkota, PhD.,
* PaedDr. Danica Neumannová,
* Alena Majerská.

 Komisia pri určovaní zohľadní aktuálny stav SF, plánované výdaje a o svojom rokovaní vyhotoví písomný záznam.

1. **Kultúrna, spoločenská, vzdelávacia a športová činnosť**
* Zo sociálneho fondu sa poskytne príspevok na organizovanie kultúrnych, spoločenských, športových a vzdelávacích podujatí, spoločenských posedení so zamestnancami odchádzajúcimi do dôchodku, so začínajúcimi pedagogickými zamestnancami, alebo s bývalými zamestnancami našej školy, s pedagogickými zamestnancami materských a ZŠ, s nepedagogickými zamestnancami škôl, školských zariadení a školských jedální.
* Konkrétna akcia a výška príspevku zo SF bude vždy prerokovaná medzi vedením školy a vedením odborovej organizácie. Príspevok bude poskytnutý každému zamestnancovi, ktorý sa zúčastní posedenia na základe predloženej prezenčnej listiny.
1. **Dary**

 Zo sociálneho fondu zamestnávateľ poskytne zamestnancom dary po preukázaní nároku:

1. zamestnancovi pri dovŕšení **50-teho roku života, 60-teho roku života** a pri **prvom odchode do dôchodku** - ak odpracoval najmenej 5 rokov na ZŠ s MŠ R. Hečku, Dolná Súča 252, poskytne **jednu** z nasledujúcich možností podľa vlastného výberu zamestnanca:
* príspevok **na tuzemskú rekreáciu, kúpeľnú liečbu,** alebo **poznávací,** resp. **pobytový** **zájazd**: **100 €,**
* **finančnú hotovosť** v hodnote: **100 €**,
* **vecný dar** do výšky **100 €**,
1. **kytica pri životných jubileách** v sume: **15 €**

(po dohode: kytica / vecný dar / hotovosť / príp. ich kombinácia),

1. zakúpenie **venca** pri úmrtí zamestnanca alebo bývalého zamestnanca v sume: **30 €**.

***Článok 5***

**Kolektívne vyjednávanie**

Zamestnávateľ poskytne každý rok odborovej organizácii na č. účtu: **4007896055/7500** v ČSOB príspevok zo SF na úhradu nákladov odborovej organizácie vynaložených na spracovanie analýz a expertíz, alebo iných služieb nevyhnutných na realizáciu kolektívneho vyjednávania v sume rovnajúcej sa **0,05 %** zo súhrnu hrubých miezd zúčtovaných zamestnancom na výplatu za kalendárny rok. Ak sa prostriedky podľa predchádzajúcej vety v bežnom roku nevyčerpajú v dohodnutej sume, nevyčerpaná časť týchto prostriedkov môže byť použitá v nasledujúcom roku.

***Článok 6***

**Zdaňovanie**

 Všetky príjmy z prostriedkov SF, okrem príspevkov na stravovanie, kolektívne vyjednávanie a vzdelávaciu činnosť budú zdanené podľa zákona č. 595/2003 Z. z. O dani z príjmov.

***Článok 7***

**Záverečné ustanovenia**

1. Zásady pre tvorbu a použitie SF možno dopĺňať a upravovať v priebehu roka písomnými dodatkami podpísanými odborovou organizáciou a zamestnávateľom.
2. Tieto zásady sú súčasťou KZ na rok 2017-20, účinnosť nadobúdajú 01. 01. 2018 a končia 31. 12. 2018.

............................................... ...............................................

RNDr. Mgr. Klement Hrkota, PhD. PaedDr. Danica Neumannová

zamestnávateľ predsedníčka ZO OZ